Foto: EPA BMT oliy komissarining qochqinlar ishlari bo‘yicha boshqarmasi Ispaniyadagi vakili Mariya Xesus Veganing ma’lum qilishicha, mamlakat hukumati va huquqni muhofaza qilish organlari migrantlar oqimini qabul qilish uchun yetarli manbalarga ega emas. The Guardian’ning yozishicha, Ispaniya hukumatida, xususan, og‘zaki tarjimonlar va kelgan qochqinlarni joylashtirish o‘rinlari yetmayapti. «Davlat tayyorlanmagan, bundan tashqari, hattoki dengiz bo‘ylab kelayotgan kishilarning odatiy oqimi bilan ishlash uchun ham manba va mablag‘lar yo‘q», - deya ma’lum qilgan Vega. Avvalroq Afrikada muhojirlar soni 20 mln.dan oshib ketgani xabar qilingandi.